ddrg/super_eurlex huggingface dataset:
Euroopa Liidu Teataja L 232 , 30/08/2001 Lk 0019 - 0022



Komisjoni otsus, 6. august 2001, millega muudetakse otsust 94/984/EÜ värske kodulinnuliha impordi kohta Brasiiliast (teatavaks tehtud numbri K(2001) 2469 all) (EMPs kohaldatav tekst) (2001/659/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1991. aasta direktiivi 91/494/EMÜ värske linnuliha ühendusesisest kaubandust ja kolmandatest riikidest importimist reguleerivate loomatervishoiunõuete kohta, [1] viimati muudetud direktiiviga 1999/89/EÜ, [2] eriti selle artikleid 11 ja 12, ning arvestades järgmist: (1) Komisjoni 20. detsembri 1994. aasta otsusega 94/984/EÜ, milles sätestatakse loomatervishoiu nõuded ja veterinaarsertifikaadid värske kodulinnuliha impordiks teatavatest kolmandatest riikidest, [3] viimati muudetud otsusega 2001/598/EÜ, [4] nähakse ette kaks eri terviseohutuse sertifikaati, näidised A ja B, mille kasutamine sõltub Newcastle’i haiguse olukorrast asjaomases riigis. (2) Teatavatel Brasiilia piirkondadel on õigus kodulinnuliha ekspordil ühendusse kasutada näidist A. (3) Newcastle’i haiguse puhangud on mõjutanud mõningaid mittekaubanduslikke kodulinnukarju Goiás’ osariigis. Seetõttu pole see Brasiilia piirkond, millest lubati värsket kodulinnuliha ühendusse eksportida, enam vaba Newcastle’i haigusest. (4) Ühenduse teenistuste poolt Brasiilias 2000. aasta oktoobris läbiviidud kontroll loomade tervishoiu ja Brasiilia asutustelt saadud lisateabe hindamiseks on näidanud, etnende poolt võetud Newcastle’i haiguse tõrjemeetmed on samaväärsed nõukogu 14. juuli 1992. aasta direktiivis 92/66/EMÜ (millega kehtestatakse ühenduse meetmed Newcastle’i haiguse tõrjeks, [5] viimati muudetud Austria, Soome ja Rootsi ühinemisaktiga) sätestatutega. (5) Seetõttu on asjakohane lubada jätkata värske linnuliha importimist sellest piirkonnast. Seepärast tuleks terviseohutuse sertifikaadi näidist A vastavalt muuta. (6) On asjakohane piirata käesoleva otsuse reguleerimisala linnuliikide suhtes, mis on hõlmatud nõukogu 15. veebruari 1971. aasta direktiiviga 71/118/EMÜ värske kodulinnulihaga kauplemist mõjutavate tervishoiuprobleemide kohta, [6] viimati muudetud direktiiviga 97/79/EÜ, [7] ja vajaduse korral kehtestada eraldi otsuses teiste linnuliikide loomatervishoiu nõuded ja veterinaarsertifikaadid. (7) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 94/984/EÜ II lisa 2. osa näidist A muudetakse kooskõlas käesoleva otsuse lisaga. Artikkel 2 Käesolevat otsust kohaldatakse värskele kodulinnulihale alates 1. septembrist 2001. Artikkel 3 Käesolev otsus on adresseeritud liikmesriikidele. Brüssel, 6. august 2001 Komisjoni nimel komisjoni liige David Byrne [1] EÜT L 268, 24.9.1991, lk 35. [2] EÜT L 300, 23.11.1999, lk 17. [3] EÜT L 378, 21.12.1994, lk 11. [4] EÜT L 210, 3.8.2001, lk 37. [5] EÜT L 260, 5.9.1992, lk 1. [6] EÜT L 55, 8.3.1971, lk 1. [7] EÜT L 24, 30.1.1998, lk 31. -------------------------------------------------- LISA " +++++ TIFF +++++ +++++ TIFF +++++ " --------------------------------------------------
Euroopa Liidu Teataja L 137 , 19/05/2001 Lk 0028 - 0028



Komisjoni otsus, 3. mai 2001, millega muudetakse otsust 2000/666/EÜ, milles sätestatakse muude lindude kui kodulindude impordi loomatervishoiunõuded ja veterinaarsertifikaat ning karantiinitingimused (teatavaks tehtud numbri K(2001) 1168 all) (EMPs kohaldatav tekst) (2001/383/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ [1] (viimati muudetud komisjoni otsusega 95/176/EÜ [2]) A lisa I punktis osutatud ühenduse erieeskirjades sätestatud loomatervishoiunõudeid, eriti selle artikli 17 lõike 2 punkti b ja lõiget 3 ning artikli 18 lõike 1 esimest ja neljandat taanet, ning arvestades järgmist: (1) Komisjoni otsusega 2000/666/EÜ sätestatakse loomatervishoiunõuded ja sertifitseerimisnõuded teatavatest kolmandatest riikidest pärit muude lindude kui kodulindude jaoks. [3] (2) Teatavad liikmesriigid on taotlenud lisaaega eespool nimetatud otsuses sätestatud karantiininõuete rakendamiseks vajalike ettevalmistuste tegemiseks. Sellistel asjaoludel näib komisjonile asjakohane võimaldada rohkem aega uute meetmete nõuetele kohandumiseks ja seepärast tuleb kõnealuses otsuses sätestatud rakendamise kuupäeva vastavalt muuta. (3) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi 2000/666/EÜ artiklis 10 nimetatud kuupäev asendatakse kuupäevaga 1. november 2001. Artikkel 2 Käesolev otsus on adresseeritud liikmesriikidele. Brüssel, 3. mai 2001 Komisjoni nimel komisjoni liige David Byrne [1] EÜT L 268, 14.9.1992, lk 54. [2] EÜT L 117, 24.5.1995, lk 23. [3] EÜT L 278, 31.10.2000, lk 26. --------------------------------------------------
Euroopa Liidu Teataja L 203 , 28/07/2001 Lk 0027 - 0027



Komisjoni otsus, 25 juuli 2001, millega määratakse kindlaks kuupäev, millal võib Portugalist alustada kuupäevapõhise eksportimise skeemi alusel veiselihatoodete saatmist vastavalt nõukogu otsuse 2001/376/EÜ artikli 22 lõikele 2 (teatavaks tehtud numbri K(2001) 2363 all) (EMPs kohaldatav tekst) (2001/577/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, [1] viimati muudetud direktiiviga 92/118/EMÜ, võttes arvesse komisjoni 18. aprilli 2001. aasta otsust 2001/376/EÜ, milles käsitletakse veiste spongioosse entsefalopaatia esinemisel Portugalis vajalikke meetmeid ja millega rakendatakse kuupäevapõhine eksportimise skeem, [2] eriti selle artikli 22 lõiget 2, ning arvestades järgmist: (1) Otsuse 2001/376/EÜ artikli 22 lõikes 1 on nõutud, et komisjon kehtestaks pärast ühenduse kontrollide tegemist ja liikmesriikide teavitamist kuupäeva, millal võib alustada kõnealuses otsuse artiklis 11 osutatud toodete lähetamist. (2) Portugalis 14.–22. maini ja 25.–27. juunini 2001 komisjoni teenistuste poolt läbiviidud kontrollid eelkõige veterinaarkontrollide süsteemi hindamiseks vastavalt otsuse 2001/376/EÜ artiklitele 11 ja 12 on näidanud, et tingimused on täidetud rahuldavalt. (3) Komisjon on kontrollide tulemused ja nende põhjal tehtud järeldused esitanud alalisse veterinaarkomiteesse kuuluvatele liikmesriikidele. Komisjon on saanud Portugalilt tagatised TSEde seiret ja likvideerimist hõlmava ühenduse õigusaktide täieliku kohaldamise ja tõhusa rakendamise kohta, samuti Veterinaar- ja Toiduameti aruandest nõutud tagatised, ON VASTU VÕTNUD KÄESOLEVA OTSUSE: Artikkel 1 Otsuse 2001/376/EÜ artikli 22 lõikes 2 osutatud kuupäev, millal võib kooskõlas sätestatud tingimustega alustada või taasalustada nimetatud otsuse artiklis 11 osutatud toodete lähetamist, on 1. august 2001. Artikkel 2 Käesolev otsus on adresseeritud liikmesriikidele. Brüssel, 25. juuli 2001 Komisjoni nimel komisjoni liige David Byrne [1] EÜT L 395, 30.12.1989, lk 13. [2] EÜT L 132, 15.5.2001, lk 17. --------------------------------------------------
Euroopa Liidu Teataja L 305 , 22/11/2001 Lk 0030 - 0030



Komisjoni otsus, 14. november 2001, millega muudetakse otsust 2001/296/EÜ marutaudi vastu vaktsineerimise tõhususe kontrollimiseks teatavatel kodukiskjalistel heakskiidetud laborite loetelu kohta (teatavaks tehtud numbri K(2001) 3478 all) (EMPs kohaldatav tekst) (2001/808/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. märtsi 2000. aasta otsust 2000/258/EÜ, millega määratakse eriinstituut, mis vastutab seroloogiliste testide standardiseerimiseks vajalike kriteeriumide kehtestamise eest marutaudi vaktsiinide tõhususe jälgimiseks, [1] eriti selle artiklit 3, ning arvestades järgmist: (1) Nõukogu 13. juuli 1992. aasta direktiiviga 92/65/EMÜ, milles sätestatakse selliste loomade, sperma, munarakkude ja embrüote ühendusesisest kaubandust ja ühendusse importimist reguleerivad loomatervishoiunõuded, mille suhtes ei kohaldata direktiivi 90/425/EMÜ A lisa I peatükis osutatud ühenduse erieeskirjades sätestatud loomatervishoiunõudeid, [2] viimati muudetud komisjoni otsusega 2001/298/EÜ, [3] nähakse ette alternatiivne karantiinisüsteem teatavate kodukiskjaliste sisenemisel teatavate marutaudivabade liikmesriikide territooriumile. See süsteem nõuab vaktsineerimise tõhususe kontrolli antikehade tiitrimise teel, mille teevad ametlikult heakskiidetud laborid. (2) Vastavalt otsusele 2000/258/EÜ määrati AFSSA laboratoorium Prantsusmaal Nancy’s instituudiks, mis vastutab neid kontrolle teha soovivate laborite heakskiitmiseks vajalike tasemekatsete eest. (3) Komisjoni 29.märtsi 2001.aasta otsusega 2001/296/EÜ, millega laboritele antakse luba kontrollida teatavatel kodukiskjalistel marutaudi vastu vaktsineerimise tõhusust, [4] koostatakse liikmesriikide heakskiidetud laborite loetelu. (4) Ühendkuningriigi taotlusel ning AFSSA laboratooriumis Nancy’s läbiviidud tasemekatse eduka tulemuse põhjal on asjakohane lisada sellesse loetellu Ühendkuningriigi jaoks üks uus labor. (5) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 2001/296/EÜ lisas muudetakse loetelu Ühendkuningriigi osas järgmiselt: Olemasolev tekst muutub punktiks 1 ja lisatakse järgmine punkt 2: "2) Biobest Pentland Science Park Bush Loan Penicuik Midlothian EH26OPZ Ühendkuningriik" Artikkel 2 Käesolev otsus on adresseeritud liikmesriikidele. Brüssel, 14. november 2001 Komisjoni nimel komisjoni liige David Byrne [1] EÜT L 79, 30.3.2000, lk 40. [2] EÜT L 268, 14.9.1992, lk 54. [3] EÜT L 102, 12.4.2001, lk 63. [4] EÜT L 102, 12.4.2001, lk 58. --------------------------------------------------
Euroopa Liidu Teataja L 002 , 05/01/2001 Lk 0027 - 0027



Komisjoni otsus, 19. detsember 2000, millega muudetakse I lisa 14. peatükki direktiivis 92/118/EMÜ, milles sätestatakse selliste toodete ühendusesisest kaubandust ja ühendusse importimist reguleerivad loomade ja inimeste tervishoiunõuded, mille suhtes ei kohaldata direktiivi 89/662/EMÜ A lisa I peatükis ja nakkusetekitajate puhul direktiivi 90/425/EMÜ lisas osutatud ühenduse erieeskirjades sätestatud nõudeid (teatavaks tehtud numbri K(2000) 3866 all) (EMPs kohaldatav tekst) (2001/7/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu direktiivi 92/118/EMÜ, milles sätestatakse selliste toodete ühendusesisest kaubandust ja ühendusse importimist reguleerivad loomade ja inimeste tervishoiunõuded, mille suhtes ei kohaldata direktiivi 89/662/EMÜ A lisa I peatükis ja nakkusetekitajate puhul direktiivis 90/425/EMÜ osutatud ühenduse erieeskirjades sätestatud nõudeid, [1] viimati muudetud komisjoni otsusega 1999/724/EÜ, [2] eriti selle artiklit 10, ning arvestades järgmist: (1) Saksakeelse teksti ja teiste keelte tekstide vahel on mõned piiriülest töötlemata sõnnikuga kauplemist puudutavad tõlkeerinevused, mis tuleks kõrvaldada; võimalikku taudiohtu silmas pidades tuleks ühtlasi kehtestada rangem kontroll selliste vedude üle. (2) Kõnealuste piiriüleste vedude puhul on vaja arvestada liikmesriikide taudiolukorda. (3) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Nõukogu direktiivi 92/118/EMÜ I lisa 14. peatüki I osa punktis A asendatakse punkti 1 alapunkt a järgmisega: "1. a) Muude liikide kui kodulindude või hobuslaste töötlemata sõnnikuga kauplemine on keelatud, välja arvatud sõnnikuga, mis on pärit paikkonnast või põllumajandusettevõttest, mille suhtes ei ole rakendatud tõsistest nakkushaigustest tulenevaid piiranguid, ja on ette nähtud vedamiseks pädevate ametiasutuste kontrolli all kuni 20 kilomeetri kaugusel kummagi liikmesriigi piirist asuvale maale, mis moodustab osa samast põllumajandusettevõttest või kuulub samale ettevõttele, mis võib asuda eraldi. Heakskiidu saamiseks peab ettevõtte omanik pidama selliste piiriüleste vedude kohta arvet. Pädev ametiasutus peab heakskiidetud ettevõtete registrit." Artikkel 2 Käesolevat otsust kohaldatakse alates 1. jaanuarist 2001. Artikkel 3 Käesolev otsus on adresseeritud liikmesriikidele. Brüssel, 19. detsember 2000 Komisjoni nimel komisjoni liige David Byrne [1] EÜT L 62, 15.3.1993, lk 49. [2] EÜT L 290, 12.11.1999, lk 32. --------------------------------------------------
Komisjoni otsus,

18. jaanuar 2001,

millega teist korda muudetakse otsust 93/455/EMÜ, millega kiidetakse heaks teatavad suu- ja sõrataudi tõrje situatsiooniplaanid

(teatavaks tehtud numbri K(2001) 120 all)

(EMPs kohaldatav tekst)

(2001/96/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. juuni 1990. aasta direktiivi 90/423/EMÜ, millega muudetakse direktiivi 85/511/EMÜ suu- ja sõrataudi tõrjeks kehtestatud ühenduse meetmete kohta, direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta ning direktiivi 72/462/EMÜ tervishoiu ja veterinaarinspektsiooni probleemide kohta veiste, sigade, värske liha ja lihatoodete impordil kolmandatest riikidest, [1] eriti selle artikli 5 lõiget 4,

ning arvestades järgmist:

(1) Otsuses 91/42/EMÜ [2] on komisjon sätestanud kriteeriumid, mida tuleb järgida situatsioonplaanide koostamisel suu- ja sõrataudi tõrjeks.

(2) Otsuses 93/455/EMÜ, [3] viimati muudetud otsusega 95/194/EÜ, [4] on komisjon heaks kiitnud teatavad suu- ja sõrataudi situatsiooniplaanid.

(3) Pärast Austria, Soome ja Rootsi riiklike suu- ja sõrataudi tõrje situatsioonplaanide läbivaatamist komisjoni inspekteerimiskäikudel leiti, et need plaanid võimaldavad saavutada soovitud eesmärke ja vastavad otsuses 91/42/EMÜ sätestatud kriteeriumidele.

(4) Seetõttu oleks asjakohane need plaanid heaks kiita otsuse 93/455/EMÜ muutmisega.

(5) Käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsust 93/455/EMÜ muudetakse järgmiselt:

Lisas esitatud liikmesriikide loetellu lisatakse sõnad "Austria", "Soome" ja "Rootsi".

Artikkel 2

Käesolev otsus on adresseeritud liikmesriikidele.

Brüssel, 18. jaanuar 2001

Komisjoni nimel

komisjoni liige

David Byrne

[1] EÜT L 224, 13.8.1990, lk 13.

[2] EÜT L 23, 29.1.1991, lk 29.

[3] EÜT L 213, 24.8.1993, lk 20.

[4] EÜT L 124, 7.6.1995, lk 38.

--------------------------------------------------
Official Journal L 273 , 16/10/2001 P. 0024 - 0025



KOMISJONI OTSUS, 9. oktoober 2001, millega muudetakse otsust 92/452/EMÜ, millega kehtestatakse kolmandate riikide heakskiidetud embrüokogumisrühmade ja embrüotoomisrühmade nimekirjad veiste embrüote ekspordiks ühendusse (teatavaks tehtud numbri K(2001) 3001 all) (EMPs kohaldatav tekst) (2001/728/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 25. septembri 1989. aasta direktiivi 89/556/EMÜ loomatervishoiu nõuete kohta, millega reguleeritakse koduveiste embrüote ühendusesisest kaubandust ja kolmandatest riikidest importimist,1 viimati muudetud otsusega 94/113/EÜ,2 eelkõige selle artiklit 8, ning arvestades järgmist: (1) Uus-Meremaa pädevad veterinaarteenistused on edastanud taotluse, milles palutakse täiendada komisjoni otsusega 92/452/EMÜ3 (viimati muudetud otsusega 2001/638/EÜ4) kehtestatud nimekirja, mis hõlmab kõnealuse riigi territooriumil ametlikult heakskiidetud rühmi koduveiste embrüote ühendusse eksportimiseks. (2) Komisjon on kätte saanud tagatised direktiivi 89/556/EMÜ artiklis 8 sätestatud nõuete täitmise kohta. (3) Kanada puhul tuleb varem üksnes kogumiseks heakskiidetud rühm kiita Kanada ametiasutuste taotlusel heaks ka tootmiseks. (4) Seepärast tuleks otsust 92/452/EMÜ vastavalt muuta. (5) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 92/452/EMÜ lisa muudetakse järgmiselt. 1. Uus-Meremaa rühmi käsitlevatele ridadele lisatakse järgmine rida: [INSERT IMAGE] 2. Kanada rühmi nr E 933 käsitlevad read asendatakse järgmistega: [INSERT IMAGE] Artikkel 2 Käesolev otsus on adresseeritud kõikidele liikmesriikidele. Brüssel, 9. oktoober 2001 Komisjoni nimel komisjoni liige David BYRNE 1 EÜT L 302, 19.10.1989, lk 1. 2 EÜT L 53, 24.2.1994, lk 23. 3 EÜT L 250, 29.8.1992, lk 40. 4 EÜT L 223, 18.8.2001, lk 24.
Komisjoni otsus,

22. november 2001,

millega muudetakse otsust 98/695/EÜ, milles sätestatakse Mehhikost pärit kalandus- ja akvakultuuritoodete impordi eritingimused

(teatavaks tehtud numbri K(2001) 3694 all)

(EMPs kohaldatav tekst)

(2001/819/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] viimati muudetud nõukogu direktiiviga 97/79/EÜ, [2] eriti selle artikli 11 lõiget 5,

ning arvestades järgmist:

(1) Komisjoni 24. novembri 1998. aasta otsusega 98/695/EÜ, milles sätestatakse Mehhikost pärit kala- ja akvakultuuritoodete eritingimused, [3] määratakse kindlaks, et "Dirección General de Calidad Sanitaria de Bienes y Servicios (DGCSBS) de la Secretaría de Salud" on Mehhiko pädev asutus, kes kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele.

(2) Pärast Mehhiko valitsuse ümberkorraldamist on kalatoodete veterinaarsertifikaate väljaandev pädev asutus muudetud asutuseks "Dirección General de Control Sanitario de Productos y Servicios (DGCSPS) de la Secretaría de Salud". See uus asutus on võimeline tõhusalt kontrollima kehtivate õigusaktide kohaldamist. Seetõttu on vajalik muuta otsuses 98/695/EÜ osutatud pädeva asutuse nimetus ja kõnealuse otsuse A lisas olev veterinaarsertifikaadi näidis.

(3) Käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Direktiivi 98/695/EÜ muudetakse järgmiselt.

1) Artikkel 1 asendatakse järgmisega:

"Artikkel 1

"Dirección General de Control Sanitario de Productos y Servicios (DGCSPS) de la Secretaría de Salud" on Mehhiko pädev asutus, mis kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele."

2) Artikli 3 punkt 2 asendatakse järgmisega:

"2. Sertifikaatidel peab olema DGCSPSi esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kinnituste värvist."

3) A lisa asendatakse käesoleva määruse lisaga.

Artikkel 2

Käesolev otsus on adresseeritud liikmesriikidele.

Brüssel, 22. november 2001

Komisjoni nimel

komisjoni liige

David Byrne

[1] EÜT L 268, 24.9.1991, lk 15.

[2] EÜT L 24, 30.1.1998, lk 31.

[3] EÜT L 332, 8.12.1998, lk 9.

--------------------------------------------------

LISA

“A LISA

+++++ TIFF +++++

+++++ TIFF +++++

--------------------------------------------------
Official Journal L 223 , 18/08/2001 P. 0024 - 0025



KOMISJONI OTSUS, 2. august 2001, millega muudetakse otsust 92/452/EMÜ veiste embrüote ühendusse eksportimiseks kolmandates riikides heakskiidetud embrüokogumisrühmade ja embrüotoomisrühmade nimekirjade osas (teatavaks tehtud numbri K(2001) 2447 all) (EMPs kohaldatav tekst) (2001/638/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 25. septembri 1989. aasta direktiivi 89/556/EMÜ loomatervishoiunõuete kohta, millega reguleeritakse koduveiste embrüote ühendusesisest kaubandust ja kolmandatest riikidest importimist,1 viimati muudetud otsusega 94/113/EÜ,2 ning arvestades järgmist: (1) Kanada ja Ameerika Ühendriikide pädevad veterinaarteenistused on esitanud taotluse, milles palutakse muuta komisjoni otsusega 92/452/EMÜ3 (viimati muudetud otsusega 2001/184/EÜ)4 kehtestatud nimekirja, kus on loetletud nende territooriumidel koduveiste embrüote ühendusse eksportimiseks ametlikult heakskiidetud rühmad. (2) Komisjon on kätte saanud tagatised direktiivi 89/556/EMÜ artiklis 8 sätestatud nõuete täitmise kohta. (3) Seepärast tuleks otsust 92/452/EMÜ vastavalt muuta. (4) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 92/452/EMÜ lisa muudetakse järgmiselt: 1) Kanada rühmi käsitlevatele ridadele lisatakse järgmine rida: [insert table] 2. Ameerika Ühendriikide rühmi käsitlevatele ridadele lisatakse järgmine rida: [insert table] 3. Ameerika Ühendriikide rühmi E 512 (91PA005) ja E 962 (91CA040) käsitlevad read asendatakse vastavalt järgmistega: [insert table] 4. Kanada rühmi E 607, E 660 ja E 933 käsitlevad read asendatakse vastavalt järgmistega: [insert table] Artikkel 2 Käesolev otsus on adresseeritud liikmesriikidele. Brüssel, 2. august 2001 Komisjoni nimel komisjoni liige David BYRNE 1 EÜT L 302, 19.10.1989, lk 1. 2 EÜT L 53, 24.2.1994, lk 53. 3 EÜT L 250, 29.8.1992, lk 40. 4 EÜT L 67, 9.3.2001, lk 77.
Euroopa Liidu Teataja L 003 , 06/01/2001 Lk 0027 - 0027



Nõukogu otsus, 19. detsember 2000, millega muudetakse otsust 90/424/EMÜ kulutuste kohta veterinaaria valdkonnas (2001/12/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37, võttes arvesse komisjoni ettepanekut, võttes arvesse Euroopa Parlamendi arvamust, [1] võttes arvesse majandus- ja sotsiaalkomitee arvamust [2] ning arvestades järgmist: (1) Nõukogu 17. mai 1999. aasta määrus (EÜ) nr 1258/1999 (ühtse põllumajanduspoliitika rahastamise kohta) [3] on sätestatud, et otsuses 90/424/EMÜ [4] määratletud veterinaaria valdkonna eritegevust rahastab alates 1. jaanuarist 2000 Euroopa Põllumajanduse Arendus- ja Tagatisfondi (EAGGF) tagatisosakond saavutamaks asutamislepingu artikli 33 lõikes 1 osutatud eesmärke. (2) Asjakohane on määratleda, millist korraldust tuleb ühenduse poolt kõnealuste kulutuste haldamise suhtes kohaldada. (3) Arvestades kõnealuste kulutuste laadi, on asjakohane, kui seda haldab vahetult komisjon. (4) Seepärast tuleks vastavalt muuta otsust 90/424/EMÜ, ON VASTU VÕTNUD KÄESOLEVA OTSUSE: Artikkel 1 Otsusele 90/424/EMÜ lisatakse järgmine artikkel: "Artikkel 40a Käesoleva otsuse tingimuste kohaselt rahastavaid kulutusi haldab vahetult komisjon vastavalt 21. detsembri 1977. aasta finantsmääruse [5] artikli 98 teisele lõigule." Artikkel 2 Käesolev otsus on adresseeritud liikmesriikidele. Brüssel, 19. detsember 2000 Nõukogu nimel eesistuja J. Glavany [1] Arvamus on esitatud 16.12.2000 (Euroopa Ühenduste Teatajas seni avaldamata). [2] Arvamus on esitatud 30.11.2000 (Euroopa Ühenduste Teatajas seni avaldamata). [3] EÜT L 160, 26.6.1999, lk 103. [4] EÜT L 224, 18.8.1990, lk 19. Otsust on viimati muudetud määrusega (EÜ) nr 1258/1999. [5] EÜT L 356, 31.12.1977, lk 1. Määrust on viimati muudetud määrusega (EÜ, Euratom) nr 1150/2000 (EÜT L 130, 31.5.2000, lk 1). --------------------------------------------------